Source: http://docplayer.fi/16044870-Luottamusmies-luottamusvaltuutettu-ja-suomen-perustuslain-13-n-turvaama-yhdistymisvapaus.html
Timestamp: 2018-06-18 23:26:59+00:00
Document Index: 21376078

Matched Legal Cases: ['kko ', 'kko ', 'kko ', 'kko ', 'kko ', 'KKO ', 'kko ', 'kko ', 'kko ']

Luottamusmies, luottamusvaltuutettu ja Suomen perustuslain 13 :n turvaama yhdistymisvapaus - PDF
Download "Luottamusmies, luottamusvaltuutettu ja Suomen perustuslain 13 :n turvaama yhdistymisvapaus"
1 TAUSTAMUISTIO 1 1 (5) Luottamusmies, luottamusvaltuutettu ja Suomen perustuslain 13 :n turvaama yhdistymisvapaus Työntekijöiden edustuksen nykytila Luottamusmies ja luottamusvaltuutettu Luottamusmiehen valitsee tai hyväksyy työpaikalla järjestetyn vaalin perusteella paikallinen ammattiosasto tämän työpaikan oloihin perehtyneistä työntekijöistä. 1 Luottamusmiehen vaaliin saavat osallistua vain ammattiosaston jäsenet. 2 Luottamusmies toimii ammattiosaston edustajana työehtosopimuksen ja työlainsäädännön soveltamista koskevissa asioissa. Luottamusmiehellä ei ole yhdistyslakiin tai ammattiosaston sääntöihin perustuvaa velvollisuutta toimia järjestäytymättömien työntekijöiden puolesta, mutta työehtosopimukseen työehtosopimuslain nojalla sidotun yhdistyksen edustajana hänellä on tähän kelpoisuus. 3 Luottamusmiehen valinta, tehtävät ja toimivalta määräytyvät yksinomaan työehtosopimusosapuolten (eli liittojen) sopiman työehtosopimuksen perusteella. Tilanteessa, jossa työnantaja on järjestäytynyt eli se on velvollinen noudattamaan työehtosopimusta työehtosopimuslain nojalla normaalisitovana, on ensisijaisesti aina sovellettava työehtosopimuksen määräyksiä luottamusmiehestä. Järjestäytyneissäkin yrityksissä voidaan tietyissä tilanteissa valita työsopimuslain 13 luvun 3 :n mukainen luottamusvaltuutettu henkilöstön tai henkilöstöryhmän edustajaksi. Näin voidaan toimia, jos työehtosopimuksessa ei ole määräyksiä luottamusmiehestä. 4 Myös silloin, kun järjestäytynyt yritys ei ole tiettyyn henkilöstöryhmään (esimerkiksi ylempiin toimihenkilöihin nähden) velvollinen noudattamaan työehtosopimusta, henkilöstöryhmä voi valita luottamusvaltuutetun. Lähtökohtana on, että luottamusmies toimii ammattiosaston edustajana järjestäytyneessä yrityksessä, joka noudattaa työehtosopimusta normaalisitovana työehtosopimuslain nojalla. 1 Tiitinen Kröger: Työsopimusoikeus, 6. uudistettu painos, v s Tiitinen Kröger: Työsopimusoikeus, 6. uudistettu painos, v s Tiitinen Kröger: Työsopimusoikeus, 6. uudistettu painos, v s Tiitinen Kröger: Työsopimusoikeus, 6. uudistettu painos, v s. 87 Suomen Yrittäjät Mannerheimintie 76 A, Helsinki, PL 999, Helsinki puhelin Y-tunnus
2 2 (5) Sitä vastoin järjestäytymättömän työnantajan työntekijät voivat valita keskuudestaan luottamusvaltuutetun tai luottamusvaltuutettuja joko kaikki yhdessä taikka henkilöstö- tai ammattiryhmittäin riippumatta siitä, onko työnantaja velvollinen työsopimuslain 2 luvun 7 :n nojalla noudattamaan yleissitovaa sopimusta. 5 Luottamusvaltuutettua koskeva sääntely lisättiin lakiin vuonna 2001 nykyistä työsopimuslakia säädettäessä. Luottamusvaltuutetusta säädetään työsopimuslain 13:3:ssa. Sen mukaan Työntekijät, joilla ei ole työnantajaa työehtosopimuslain nojalla sitovassa työehtosopimuksessa tarkoitettua luottamusmiestä, voivat valita keskuudestaan luottamusvaltuutetun. Luottamusvaltuutetun tehtävät ja toimivalta määräytyvät tässä laissa ja muualla työlainsäädännössä erikseen säädettävällä tavalla. Lisäksi työntekijät voivat erikseen enemmistöpäätöksin valtuuttaa luottamusvaltuutetun edustamaan heitä valtuutuksessa määrätyissä työsuhteita ja työoloja koskevissa asioissa. Säännöksestä käy suoraan ilmi, että jos työnantaja ei ole sidottu työehtosopimukseen työehtosopimuslain nojalla (normaalisitovuus), eli työnantaja on järjestäytymätön, tällaisen työnantajan työntekijät voivat valita luottamusvaltuutetun, jonka tehtävät ja toimivalta määritellään laissa. Hallituksen esityksessä työsopimuslaiksi on todettu (HE 157/2000 s. 50), että työntekijöillä olisi oikeus valita luottamusvaltuutettu edustajakseen niissä tapauksissa, joissa työntekijöitä ei edusta työehtosopimuslain mukaisen työehtosopimuksen (=normaalisitova työehtosopimus) perusteella valittu luottamusmies. Myös tästä kirjauksesta käy ilmi se lähtökohta, ettei järjestäytymättömässä yrityksessä voi lähtökohtaisesti olla työehtosopimuksen mukaista luottamusmiestä, koska luottamusmiesjärjestelmä on työehtosopimuksen kiinteä osa, joka voi tulla sovellettavaksi vain silloin, kun työehtosopimusta noudatetaan työehtosopimuslain perusteella (eli normaalisitovana). Järjestäytymättömän yrityksen velvollisuus noudattaa työehtosopimusta voi perustua ainoastaan työsopimuslaissa säädettyyn yleissitovuuteen. Yleissitovuuden perusteella työnantaja on velvollinen noudattamaan työehtosopimuksen työehtoja ja työoloja koskevia määräyksiä (työsopimuslaki 2 luvun 7 ). Näitä ovat esimerkiksi palkkausta koskevat ehdot, yleiskorotukset, työaikaehdot, vuosilomaehdot jne. Yleissitovuuden ideana on siis järjestäytymättömien työnantajien työntekijöiden vähimmäisehtojen turvaaminen normaalisitovuusjärjestelmän vaikutusaluetta laajentamalla. Luottamusmiesjärjestelmä ja luottamusmiehen valintaa yms. koskevat määräykset eivät koske työntekijöiden työehtoja ja työoloja. Näin ollen tällaiset määräykset eivät tule noudatettaviksi yleissitovuuden perusteel- 5 Tiitinen Kröger: Työsopimusoikeus, 6. uudistettu painos, v s. 88
3 3 (5) la. Mikään ei tietenkään estä sitä, että yleissitovaa työehtosopimusta noudattava työnantaja vapaaehtoisesti sitoutuu näihinkin määräyksiin. Tämä on mahdollista yleisen sopimusvapauden perusteella, mutta mitään pakkoa noudattaa luottamusmiesjärjestelmää ei yleissitovaa työehtosopimusta noudattavassa yrityksessä tällä hetkellä ole. 6 Näin ollen luottamusvaltuutettu on järjestäytymättömissä yrityksissä työntekijöiden edustaja, jonka tehtävät ja asema on määritelty laissa. Luottamusmiespakko Luottamusmiespakko ja yhdistymisvapaus Edellä mainitusta seuraa se, että sääntely, joka asettaisi luottamusmiehen yksinomaiseen asemaan työntekijöiden edustajana, merkitsisi tosiasiassa työnantajan järjestäytymispakkoa: jotta luottamusmies voitaisiin ylipäänsä pätevästi valita, työnantajan pitäisi olla työehtosopimukseen sidottu normaalisitovuuden perusteella. Vähintään yrityksen tulisi sopia työntekijäliiton kanssa siitä, että se sitoutuu erikseen noudattamaan myös luottamusmiesjärjestelmää. Tällöin on käytännössä kysymys ns. liityntäsopimuksesta, joka johtaa työehtosopimuksen normaalisitovuuteen. Luonnollisesti myös työntekijäpuolen olisi järjestäydyttävä, jotta paikallisesti sopien voitaisiin poiketa työehtosopimuksen sellaisista määräyksistä, jotka edellyttävät sopimista luottamusmiehen kanssa. Tällöin työpaikalle syntyy vastaava tilanne kuin on olemassa työnantajaliiton ja työntekijäliiton välillä: yritys on työnantajaliiton jatke ja luottamusmies on ammattiliiton jatke. Tämä olisi ensinnäkin merkittävä muutos nykytilaan ottaen huomioon, että vuodesta 1996 alkaen työaikalain 10 on mahdollistanut myös yleissitovaa työehtosopimusta noudattavalle yritykselle säännöllisestä työajasta sopimisen työehtosopimusmääräysten puitteissa. Työnantajan sopijakumppanina voi kyseisen säännöksen mukaan olla myös työsopimuslain 13 luvun 3 :ssä tarkoitettu luottamusvaltuutettu tai muu henkilöstön valtuuttama edustaja tai, jollei tällaista ole valittu, henkilöstö tai henkilöstöryhmä yhdessä. Toiseksi luottamusmiespakkoa koskeva sääntely olisi vakavasti ristiriidassa Suomen perustuslain 13 :ssä suojatun negatiivisen yhdistymisvapauden kanssa. Yhdistymisvapaus on perusoikeus, johon kuuluu oikeus kuulua tai olla kuulumatta yhdistykseen, mukaan lukien työntekijöiden tai työnantajien valtakunnalliset yhdistykset. Yhdistymisvapaus on turvattu perustuslain lisäksi myös Euroopan ihmisoikeussopimuksella, YK:n KP- 6 Ks. KKO:n ennakkopäätösten analyysi taustamuistiosta 2.
4 4 (5) sopimuksella ja TSS-sopimuksella, Euroopan sosiaalisella peruskirjalla sekä ILO:n yleissopimuksilla. Myös työsopimuslain 13 luvun 1 :ssä säädetään, että työnantajalla ja työntekijällä on vapaus olla kuulumatta yhdistykseen. Tämän oikeuden ja vapauden käytön estäminen ja rajoittaminen on kiellettyä. Yhdistymisvapauden vastainen sopimus on mitätön. Luottamusmiespakko edellyttäisi paitsi työntekijöiden järjestäytymistä, myös työnantajan järjestäytymistä. Luottamusmiespakko johtaa siten perustuslain ja työsopimuslain yhdistymisvapauden vastaiseen lopputulokseen ja on sen vuoksi oikeudellisesti toteuttamiskelvoton. Luottamusmiespakko estäisi paikallista sopimista yleissitovassa kentässä ja pienissä yrityksissä Paikallinen sopiminen olisi luottamusmiespakon seurauksena mahdollista vain normaalisitovaa työehtosopimusta noudattavissa yrityksissä, jos työehtosopimuksessa paikallisen sopimisen osapuoleksi on määrätty luottamusmies. Mikäli nykyisin yleissitovaa sopimusta noudattava työnantaja haluaisi jatkossa tehdä tällaisia paikallisia sopimuksia, yrityksen täytyisi liittyä työnantajaliitoon tai tehdä työntekijäliiton kanssa erillinen liityntäsopimus (ks. edellä). Toisin sanoen yleissitovaa työehtosopimusta noudattavaa yritystä ei saatettaisi muutoksen seurauksena järjestäytyneiden yritysten kanssa samaan asemaan, koska yritykselle tulisi uutena velvoitteena joko järjestäytyminen tai velvollisuus tehdä erillinen liityntäsopimus ammattiliiton kanssa luottamusmiesjärjestelmän soveltamisesta. Keskusjärjestöjen välisen kilpailukykysopimuksen kirjaus ei toteutuisi. Tosiasiassa kävisi niin, että yleissitovaa työehtosopimusta noudattavan työnantajan sopimismahdollisuudet kaventuisivat, koska työaikalain 10 :stä jouduttaisiin poistamaan nykyinen oikeus tehdä sopimus säännöllisestä työajasta luottamusvaltuutetun kanssa. Pienissä, muutaman työntekijän yrityksessä sopiminen kävisi myös käytännössä erittäin vaikeaksi. Esimerkiksi kahden työntekijän yrityksessä ei voitaisi enää sopia yhteisesti yrittäjän ja näiden kahden työntekijän välillä, vaan toisen työntekijöistä tulisi liittyä ammattiliittoon, hänet valittaisiin luottamusmieheksi ja hän sitten edustaisi toista työntekijää. Yhden työntekijän yrityksessä sopiminen estyisi täysin sellaisten työehtosopimuksen määräysten osalta, joissa työehtosopimuksessa paikallisen sopimisen osapuoleksi on määrätty luottamusmies 7. 7 Oikeuskäytännössä (KKO 1997:211 ja TT ) on katsottu, että kukaan ei voi pätevästi valita itseään luottamusmieheksi.
5 5 (5) Luottamusmiespakko johtaisi ammattiliittojen kanneoikeuteen Luottamusmiespakosta seuraisi, että tilanteessa, jossa työehtosopimuksessa paikallisen sopimuksen osapuoleksi on määrätty luottamusmies, vain luottamusmies olisi kelpoinen tekemään paikallisen sopimuksen. Toisin sanoen luottamusmiespakko aiheuttaisi sen, että paikallinen sopimus voitaisiin tehdä ainoastaan luottamusmiehen kanssa, joka siis edustaa ammattiliittoa. Näin ollen paikallinen sopimus syntyisi työnantajan ja ammattiliiton välille. Tästä puolestaan seuraisi se, että ammattiliitolle syntyisi kanneoikeus paikallisia sopimuksia koskevissa asioissa myös nykyisin yleissitovaa työehtosopimusta noudattavia yrityksiä vastaan. Luottamusmiespakko johtaisi siten ammattiliittojen kanneoikeuden toteutumiseen.